JONIŠKIO RAJONO SAVIVALDYBĖS 2020–2022 METŲ

STRATEGINIS VEIKLOS PLANAS

**13 PROGRAMOS „KULTŪROS PAVELDO PUOSELĖJIMAS. TURIZMAS. VERSLAS“**

**APRAŠYMAS**

|  |  |  |  |
| --- | --- | --- | --- |
| Programos pavadinimas | **Kultūros paveldo puoselėjimas. Turizmas. Verslas** | Kodas | **13** |

|  |  |  |  |
| --- | --- | --- | --- |
| Biudžetiniai metai | **2020** | | |
| **Programos parengimo argumentai** | Parengtos ir vykdomos programos tikslas – restauruoti ir pritaikyti visuomenei paveldo objektus, išsaugoti unikalias nekilnojamąsias kultūros vertybes. Siekiama skatinti ir plėtoti Joniškio rajone teikiamas turizmo paslaugas, pritaikyti turizmo išteklius turistų poreikiams. Įgyvendinant programą siekiama skatinti smulkaus ir vidutinio verslo plėtrą Joniškio rajone, didinti kaimo bendruomenių ir kitų nevyriausybinių organizacijų veiklos aktyvumą, reprezentuoti Joniškio rajono verslininkų, ūkininkų, kaimo bendruomenių pasiekimus parodose, mugėse ir kt. renginiuose. | | |
| **Ilgalaikis prioritetas (pagal Joniškio rajono savivaldybės strateginį plėtros planą)** | Rajono konkurencingumo didinimas | **Kodas** | II |
| **Šia programa įgyvendinamas strateginis tikslas** | Didinti vietos gyventojų ekonominį užimtumą. Efektyviai išnaudoti rajono turistinį potencialą. | **Kodas** | 2.1 2.2 |
| Asignavimų valdytojas (-ai), kodas | Joniškio rajono savivaldybės administracija, kodas 288712070 | | |
| Vykdytojas (-ai), kodas | Joniškio rajono savivaldybės administracija, kodas 288712070 | | |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Programos tikslas | | | Skatinti smulkaus ir vidutinio verslo plėtrą Joniškio rajone | | | | | | | Kodas | | | 01 |
| **Tikslas.** Sudaryti palankias sąlygas verslui kurti, skatinti verslumą, didinti bendruomenių aktyvumą, reprezentuoti Joniškio rajoną renginiuose.  Įgyvendinant tikslą vykdomi 2 uždaviniai  **01. Uždavinys. Plėtoti ir remti verslumą skatinančias iniciatyvas**  *Verslumo ugdymo ir verslo skatinimo Joniškio rajone programos įgyvendinimas*  Už šios priemonės įgyvendinimą atsakinga viešoji įstaiga Joniškio turizmo ir verslo informacijos centras. Naudodamas gautas šios programos lėšas įstaiga vykdo verslo informacijos sklaidą, teikia konsultavimo paslaugas, organizuoja sklaidos renginius ir seminarus, teikia mokamas projektų rengimo, administravimo ir vykdymo paslaugas verslui.  *Parodų ir renginių, reprezentuojančių Joniškio rajoną rėmimas*  Priemonei skirtos lėšos bus naudojamos kultūriniams, bendruomeniniams renginiams, reprezentuojantiems Joniškio rajoną, remti. Planuojamas renginių skaičius 2020 m. – 3 vnt. (Žagarės vyšnių festivalis, parodos-mugės „Jurginių kermošius“ ir „Agro Joniškis“).  *Smulkaus ir vidutinio verslo skatinimo ir rėmimo fondas*  Smulkaus ir vidutinio verslo skatinimo ir rėmimo fondas skirtas finansiškai remti smulkiojo ir vidutinio verslo subjektus, vykdančius veiklą Joniškio rajono savivaldybės teritorijoje. Fondo lėšomis siekiama sudaryti palankias sąlygas verslo plėtrai, verslo iniciatyvų skatinimui, verslininkų kvalifikacijos kėlimui ir veiklos viešinimui, naujų darbo vietų kūrimui ir pan. 2020 m. planuojama paremti 40 smulkaus ir vidutinio verslo įmonių.  **02. Uždavinys. Skatinti bendruomeniškumą ir nevyriausybinių organizacijų veiklos aktyvumą**  *Kaimo bendruomenių veiklos rėmimas*  Skatindama kaimo gyventojų aktyvumą, iniciatyvumą, Joniškio rajono savivaldybė remia kaimo bendruomenių kūrimąsi, skiria lėšų inventoriui įsigyti, patalpų remontui, administravimui, veiklai finansuoti, pakeistų juridinių asmenų registro duomenų registravimo išlaidoms kompensuoti, išlaidoms, patirtoms už išrašą, kuriame nurodytas juridinio asmens pirmininkas, kompensuoti.  2020 m. planuojama paremti 45 kaimo bendruomenių veiklą.  *Nevyriausybinių organizacijų veiklos kokybės gerinimo ir efektyvumo didinimo rėmimas*  Įgyvendinant šią priemone numatomas nevyriausybinių organizacijų veiklos ir bendradarbiavimo skatinimo, dalyvavimo tarptautiniuose ar respublikiniuose renginiuose rėmimas, taip pat bus finansuojamos meninės ir kultūrinės iniciatyvos, edukaciniai ir mokomieji užsiėmimai, sveikos gyvensenos ugdymas.  *Projekto „Joniškio miesto VVG vietos plėtros strategijos įgyvendinimo administravimas“ kofinansavimas*  Šia priemone prisidedama prie Joniškio miesto VVG įgyvendinamo projekto „Joniškio miesto VVG vietos plėtros strategijos įgyvendinimo administravimas“ įgyvendinimo. Įgyvendinant strategiją, pasitelkiant bendruomenės, verslo ir vietos valdžios ryšius, siekiama padidinti darbingų Joniškio gyventojų šeimų narių socialinę integraciją, užtikrinant kompleksinių socialinių paslaugų plėtrą ir prieinamumą, taip pat mažinti nedarbą skatinant bedarbių, darbingų neaktyvių Joniškio miesto gyventojų verslumą ir užimtumą. Šio projekto įgyvendinimas 92,7 proc. finansuojamas iš Europos Sąjungos struktūrinių fondų lėšų.  **Rezultato vertinimo kriterijai** | | | | | | | | | | | | | |
| Kriterijaus pavadinimas, mato vnt. | | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metai | | | | | | | | | |
| 2019  (faktas) | | | 2020 | | 2021 | | | 2022 | |
| Verslumo lygis (veikiančių SVV subjektų skaičius, tenkantis tūkstančiui gyventojų) | | Finansų skyrius | | 14,7 | | | 14,9 | | 15,2 | | | 15,4 | |
| Tiesioginių materialinių investicijų, tenkančių vienam gyventojui, tūkst. Eur | | Finansų skyrius | | 1,2 | | | 1,3 | | 1,4 | | | 1,5 | |
|  | | | | | | | | | | | | | |
| Programos tikslas | | | Puoselėti kultūros paveldą ir skatinti turizmo paslaugų plėtrą | | | | | | | Kodas | | | 02 |
| **Tikslas.** Puoselėti kultūros paveldą ir skatinti turizmo paslaugų plėtrą.  Įgyvendinant tikslą vykdomi 2 uždaviniai  **01. Uždavinys. Užtikrinti kultūros paveldo apsaugą ir pritaikymą viešiesiems poreikiams**  *Lietuvos valstybės istorinio įvykio – Saulės (Šiaulių) mūšio pergalės įamžinimas memorialiniu parku*  2018 m. parengtas Saulės mūšio pergalės įamžinimo memorialinio kompleksu rinkodaros planas ir pateiktas Lietuvos Respublikos kultūros ministerijai. 2020 m. ministerijai skyrus lėšų, bus atliekama techninio projekto korektūra, kad ateityje galėtų būti tęsiami memorialo statybos darbai.  *Nekilnojamojo kultūros paveldo pažinimo, sklaidos ir atgaivinimo programa*  Priemonės tikslas - supažindinti visuomenę su Joniškio krašto kultūros paveldo objektais, įtraukti ją į kultūros paveldo objektų puoselėjimą, padidinti kultūros paveldo objektų reikšmę, vertę, unikalumą, supratimą apie kultūros paveldo objektų saugojimo būtinumą. 2020 metais planuojama finansuoti paraiškas pateikusių juridinių asmenų organizuojamus kultūros paveldo dienų renginius ir projektus, skatinančius nekilnojamojo kultūros paveldo pažinimą bei jų aktualizavimą.  *Nekilnojamojo kultūros paveldo apskaitos tikslinimo, vertinimo programa*  Programos tikslas – organizuoti vietinio reikšmingumo lygmens nekilnojamųjų kultūros vertybių apskaitos duomenų tikslinimo procedūras: vertingųjų savybių nustatymo, sprendimų dėl apsaugos reikalingumo savivaldybės teritorijoje esančioms nekilnojamosioms kultūros vertybėms priimti, sunykusių ar sunaikintų vietinio reikšmingumo lygmens nekilnojamųjų kultūros paveldo objektų ar vietovių nustatymas, pasiūlymų teikimas dėl apsaugos neteikimo. Šioms procedūroms atlikti perkamos ekspertų paslaugos. 2020 metais planuojama įvertinti ne mažiau du vertingųjų savybių turinčius pastatus.  *Nekilnojamojo kultūros paveldo priežiūros ir tvarkybos programa.*  Priemonės tikslas – sutvarkyti kultūros paveldo objektus, pritaikant juos bendruomenių poreikiams. 2020 metais pirmenybė bus teikiama pastato (u. k. 2483), esančio Upytės g. 1, Joniškio m., projektinių pasiūlymų ir techninio kapitalinio remonto bei tvarkybos darbų projekto parengimui.  **02. Uždavinys. Plėtoti turizmo sektoriaus paslaugų įvairovę.**  *Turizmo informacinės struktūros plėtros Joniškio rajone programos įgyvendinimas*  Už šios priemonės įgyvendinimą atsakinga viešoji įstaiga Joniškio turizmo ir verslo informacijos centras. Centras rūpinasi turizmo sektoriaus viešinimu, informacijos sklaida, kuria Joniškio krašto įvaizdį bei informuoja apie rajono turizmo išteklių ir turizmo paslaugų pasiūlą, o organizuojamais renginiais skatina ne tik atvykstamąjį, bet ir vietinį turizmą. Gaunamos lėšos naudojamos centro veiklos administravimui bei įvairioms rajono turizmo viešinimo priemonėms.  *Kelias savivaldybes jungiančių turizmo trasų ir turizmo maršrutų informacinės sistemos plėtojimas*  Joniškio rajono savivaldybė planuoja įgyvendinti projektą „Savivaldybes jungiančios turizmo informacinės infrastruktūros plėtra Šiaulių regione“, kurio metu bus atnaujintos ir naujai įrengtos įvairios informacinės rodyklės, lentos, informaciniai kelio ženklai susiję su turistų lankomais objektais.  *Turizmą Joniškio rajone skatinančių projektų įgyvendinimas*  Programos priemonės įgyvendintojas Joniškio turizmo ir verslo informacijos centras. JTVIC kartu su projekto partneriais – Jelgavos savivaldybe, Šiaulių turizmo informacijos centru – planuoja įgyvendinti, projektą „Saulės kelias“, kurio tikslas padidinti lankytojų skaičių Jelgavoje, Šiauliuose ir Joniškyje, ypač ne sezono metu, sukuriant naujus turizmo produktus bei modernizuojant, atnaujinant turimas paslaugas.  **Rezultato vertinimo kriterijai** | | | | | | | | | | | | | |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | | | | Kriterijaus reikšmė, metai | | | | | | | | |
| 2019  (faktas) | 2020 | | 2021 | | | 2022 | | |
| Joniškio turizmo ir verslo informacijos centre apsilankančių turistų skaičiaus didėjimas | Finansų skyrius | | | | 2105 | 2120 | | 2130 | | | 2140 | | |
| Įvykdytos kultūros paveldo objektų tvarkybos ir priežiūros priemonės | Architektūros ir teritorijų planavimo skyrius | | | | 1 | 1 | | 2 | | | 2 | | |
| Įgyvendintos kultūros paveldo pažinimo sklaidos ir atgaivinimo priemonės | Architektūros ir teritorijų planavimo skyrius | | | | 4 | 3 | | 3 | | | 3 | | |
| Atliktos kultūros paveldo apskaitos priemonės | Architektūros ir teritorijų planavimo skyrius | | | | 4 | 3 | | 3 | | | 4 | | |
|  | | | | | | | | | | | | | |
| **Galimi programos vykdymo finansavimo šaltiniai**  Europos Sąjungos paramos lėšos; savivaldybės biudžeto lėšos; Lietuvos Respublikos valstybės biudžeto lėšos. | | | | | | | | | | | | | |

|  |
| --- |
| **Joniškio rajono savivaldybės strateginio plėtros plano dalys, susijusios su vykdoma programa**  II. prioritetas. Rajono konkurencingumo didinimas  2.1. tikslas. Didinti vietos gyventojų ekonominį užimtumą.  2.1.1. uždavinys. Sudaryti palankias sąlygas gyventojams ir įmonėms pradėti ir plėtoti verslą.  2.2. tikslas. Efektyviai išnaudoti rajono turistinį potencialą.  2.2.1. uždavinys. Sudaryti sąlygas turizmo paslaugų plėtrai. |
|  |
| **Susiję įstatymai ir kiti norminiai teisės aktai**  Lietuvos Respublikos vietos savivaldos įstatymas;  Lietuvos Respublikos nekilnojamojo kultūros paveldo apsaugos įstatymas;  Lietuvos Respublikos turizmo įstatymas;  Lietuvos Respublikos smulkaus ir vidutinio verslo plėtros įstatymas;  Lietuvos Respublikos nevyriausybinių organizacijų plėtros įstatymas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_